Nr. ……./2024

**REFERAT DE APROBARE**

**a proiectului de Ordin al președintelui Agenției Naționale a Funcționarilor Publici privind aprobarea procedurii și a condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării**

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de Ordin al președintelui Agenției Naționale a Funcționarilor Publici pentruaprobarea procedurii și a condițiilor tehnice pentru înregistrarea audio-video a probelor de concurs din proiectul – pilot organizat de Agenția Națională a Funcționarilor Publici, acces la înregistrarea probelor de concurs și stocare a înregistrării.

Prin intrarea în vigoare a Ordonanţa de urgenţă a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ și în conformitate cu prevederile art. XVIII alin. (5) ale aceluiași act normativ menționat anterior, Agenția Națională a Funcționarilor Publici pune la dispoziția autorităților şi instituțiilor publice organizatoare, procedura și condițiile tehnice pentru înregistrarea probelor de concurs, accesul la înregistrarea probelor de concurs și stocarea înregistrării.

Conform prevederilor art. 126 și 127 din anexa nr. 10 la Ordonanţa de urgenţă a Guvernuluinr. 57/2019, cu modificările şi completările ulterioare, procedura şi condiţiile tehnice pentru înregistrarea probelor de concurs, accesul la înregistrarea probelor de concurs şi stocarea înregistrării se stabilesc cu respectarea reglementărilor în domeniul protecţiei datelor cu caracter personal şi se aprobă prin ordin al preşedintelui Agenţiei Naţionale a Funcţionarilor Publici, care se publică în Monitorul Oficial al României, Partea I, cu respectarea reglementărilor în domeniul protecţiei datelor cu caracter personal.

De asemenea, având în vedere dispozițiile art. XVIII alin. (5) din Ordonanţa de urgenţă a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, ordinul preşedintelui Agenţiei Naţionale a Funcţionarilor Publici prevăzut la art. 127 din anexa nr. 10 la Ordonanţa de urgenţă a Guvernului nr. 57/2019, cu modificările şi completările ulterioare, se aprobă în termen de 30 de zile calendaristice de la data intrării în vigoare a prezentei ordonanţe de urgenţă.

În acest context, având în vedere cele menționate mai sus, este necesară emiterea de către președintele Agenției Naționale a Funcționarilor Publici a prezentului ordin pentru aprobarea procedurii și a condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării.

Proiectul de ordin reglementează aprobarea procedurii și a condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării.

Anexa la proiectul de ordin reglementează conținutul procedurii și acondiţiilor tehnice pentru înregistrarea probelor de concurs, accesul la înregistrarea probelor de concurs şi stocarea înregistrării procedurii și a condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării

În acest sens, menționăm că la capitolul I Dispoziții generale din anexa de la proiectul de ordin sunt prezentați termenii cuprinși în cadrul procedurii, scopul specific al procedurii, perioada de stocare a datelor, modalitatea de acordare a consimțământului candidaților în conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE. În cadrul Capitolului II Descrierea procedurii este descrisă întreaga procedură privind înregistrarea audio-video a probelor de concurs, acces la înregistrarea probelor de concurs și stocare a înregistrării, respectiv măsurile organizatorice și tehnice pentru buna desfășurare a procesului de înregistrare a probelor audio-video.

De asemenea, precizăm că Ordinul președintelui Agenției Naționale a Funcționarilor Publici privind aprobarea procedurii și a condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării, acces la înregistrarea probelor de concurs și stocare a înregistrării, se aplică autorităților și instituțiilor publice în cadrul cărora sunt stabilite funcții publice prevăzute la art. 385 alin. (1) și (2) din Ordonanța de urgență a Guvernului nr. 57/2019, cu modificările și completările ulterioare, cu excepția celor care beneficiază de statute speciale în condițiile legii, iar în scopul aplicării prevederilor prezentului ordin, conducătorii autorităților și instituțiilor publice desemnează o persoană responsabilă cu derularea și monitorizarea procesului de supraveghere audio-video în sala/sălile de concurs.

Totodată, menționăm faptul că proiectul de Ordin al președintelui Agenției Naționale a Funcționarilor Publici privind aprobarea procedurii și a condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării, acces la înregistrarea probelor de concurs și stocare a înregistrării a fost supus consultării publice în condițiile Legii nr. 52/2003 privind transparența decizională în administrația publică, republicată, cu modificările ulterioare, prin postare în transparență decizională pe site-ul Agenției Naționale a Funcționarilor Publici, la secțiunea „Transparență decizională/Proiecte de acte normative”, în data de ................

Proiectul de ordin a fost comunicat Federației Naționale a Sindicatelor din Administrație, Sindicatului SCUT pentru Administrația Publică, Confederației Sindicale Naționale MERIDIAN, Sindicatului Național PRO LEX, Blocului Național Sindical – BNS, Sindicatului Național al Funcționarilor Publici, prin adresa Agenției Naționale a Funcționarilor Publici nr………..

De asemenea, proiectul de ordin a fost transmis prin adresa Agenției Naționale a Funcționarilor Publici nr. ............. către Ministerul Dezvoltării, Lucrărilor Publice și Administrației.

Agenția Națională a Funcționarilor Publici a primit observații și propuneri din partea .................... Aceste observații și propuneri au fost preluate în măsura în care au corespuns domeniului de reglementare al proiectului de ordin în cauză.

Pentru motivele invocate, în temeiul art. 400 alin. (2) teza a II-a din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare și art. 127 din anexa nr. 10 la Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, art. XVIII alin. (5) din Ordonanţa de urgenţă a Guvernului nr. 121/2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ și al art. 12 alin. (6) din Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici, a fost elaborat prezentul proiect de Ordin al președintelui Agenției Naționale a Funcționarilor Publici privind aprobarea procedurii și a condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării, acces la înregistrarea probelor de concurs și stocare a înregistrării*,* pe care vă rugăm să îl aprobați.